अमृतसर। शहर के कई चौक और सड़कों को प्राइवेट संस्थाओं ने गोद ले रखा है। वह पूरी सड़क पर साफ-सफाई और ग्रीनरी की जिम्मेदारी लेते हैं, लेकिन इसकी एवज में वह गोद ली गई जगह पर विज्ञापन कर सकते हैं या अपनी पब्लिसिटी कर सकते हैं, लेकिन शहर की कई जगहों पर ये संस्थाएं मनमर्जी पर उतर आई हैं।
रणजीत एवेन्यू एरिया में बी-ब्लाॅक से डी ब्लाॅक को जाने वाली सड़क एक ऐसी ही संस्था की ओर से गोद ली गई है। यहां सफाई और ग्रीनरी का पूरा ध्यान संस्था ही रखती है, लेकिन साथ ही साथ यहां वह विज्ञापन से प्रोफिट भी खट रहे हैं। रास्ते में पड़ते दो चौकों के नाम ही बदले जा चुके हैं। कंपनी ने अपने नाम के आगे चौक 1 और चौक 2 लगाकर अपने बोर्ड चौक के बीचोंबीच लगा दिए हैं। निगम कार्यालय इन दोनों चौकों से महज 500 मीटर की दूरी पर है, लेकिन किसी भी अधिकारी का ध्यान इस ओर नहीं गया।
hin_Deva hin_Deva